cyanic-selkie/wikianc huggingface dataset:
Kolokvint
Den har en krypende vekst med stengler som kan bli 2 m lange. Den kan klatre ved hjelp av slyngtråder i bladhjørnene. Bladene er trekantede, mørkegrønne, håndflikede med 3–7 fliker og har bølgende bladkant. Blomstene sitter enkeltvis i bladhjørnene og er enkjønnede, gule eller grønngule og 15–20 mm store. Planten er sambu med hann- og hunnblomster på samme plante. Frukten er rund, 4–12 cm i diameter, glatt, og gul eller spraglete.
Kolokvint vokser på tørre steder med stein og sand og i halvørken, ofte nært havet. Den er utbredt i de tørreste delene av middelhavsområdet, som Sør-Spania, Nord-Afrika, Sicilia, Hellas, Kypros og Levanten. Arten vokser også på Kanariøyene og i Sahara og ørkenene østover til India.
Frukten er blitt brukt til å fremstille et kraftig avføringsmiddel. Kolokvinter var et brennevin som inneholdt uttrekk fra planten og ble brukt mot forstoppelse. Ordet brukes spøkefullt om alle typer dram.
Wilhelm List
Siegmund Wilhelm List (født 14. mai 1880, død 17. august 1971) var en tysk generalfeltmarskalk under andre verdenskrig. Han fikk sparken av Adolf Hitler i 1942 da hans framrykning mot Baku og Kaukasus stoppet opp på grunn av forsyningsproblemer. Han tjenestegjorde også i første verdenskrig.
List ble etter krigen dømt til livstid i fengsel for krigsforbrytelser og forbrytelser mot menneskeheten. Han ble løslatt etter å ha sonet noen få år.
Bakgrunn
List gikk inn i den bayerske hæren i 1898 som kadett og ble løytnant allerede i 1900. I 1904 ble han adjutant ved en bataljon, og etter å ha vært ved Bayerische Kriegsakademie (den bayerske krigsskolen) ble han som hauptmann plassert i generalstaben i ''II. Königlich Bayerisches Armeekorps'', hvor han tjenestegjorde da første verdenskrig brøt ut, og ble her til han ble alvorlig syk. Etter at han ble friskmeldt, tjenestegjorde han ved ''8. Königlich Bayerische Reserve-Division, og fra januar 1918 arbeidet han i Bayerisches Kriegsministerium'' resten av krigen.
Etter første verdenskrig gikk han inn i det nyopprettede Reichswehr, hvor han i hovedsak hadde administrative oppgaver. Tidlig på 1920-tallet deltok han også i frikorpset som ble ledet av Franz von Epp. Gjennom hele mellomkrigstiden hadde han forskjellige oppgaver innen Reichswehr, og fra 1935 Wehrmacht, og steg stadig i gradene. Etter Anschluss var han som general øverste militære kommandant i Wien, og stod for inkorporeringen av den østerrikske hæren inn i Wehrmacht. 1. april 1939 ble han utnevnt til generaloberst.
Andre verdenskrig
Da andre verdenskrig brøt ut, var List sjef for 14. armé under felttoget i Polen. Under felttoget i Frankrike og erobringen av Hellas i 1941 hadde han kommandoen over 12. armé. Gjennom hele 1941 var han tysk øverstkommanderende på Balkan. Sommeren 1942 ble han satt inn på østfronten som sjef for Armégruppe A da Armégruppe Sør ble delt. Han ledet her Operasjon Blaus fremrykking mot Kaukasus. Oppdraget var her å ta Rostov, og derfra gå mot Kaukasus helt til Baku, for å sikre oljekildene der. Den tyske framrykningen gikk raskt de første to månedene, og nådde nesten helt til Groznyj, omtrent 650 kilometer fra Rostov.
Men mot slutten av august stoppet den tyske framrykkingen opp, mest på grunn av mangel på drivstoff og ammunisjon, da forsyningslinjene ble for lange og sårbare. Situasjonen forverret seg da den lille støtten de hadde fått fra Luftwaffe ble trukket tilbake for å avhjelpe den katastrofale situasjonen for Sjette armé under slaget om Stalingrad.
Hitler ble imidlertid rasende over at de hadde mistet initiativet og framdriften mot Kaukasus, og da List foreslo noen mindre, taktiske tilbaketrekninger for de aller forreste og mest utsatte posisjonene for å styrke kampen mot de innbitte sovjetiske forsvarerne, løste Hitler ham fra hans kommando 9. september, og overtok selv kommandoen over Armégruppe A, uten at det endret situasjonen.
Etter tjenesten
List reiste hjem og ble der resten av krigen. Etter den tyske kapitulasjonen ble han arrestert av amerikanske styrker og tiltalt for krigsforbrytelser og forbrytelser mot menneskeheten i Nürnbergprosessen. I februar 1948 ble han dømt til livsvarig fengsel, men løslatt allerede i desember 1952, angivelig på grunn av dårlig helse, til tross for at han levde i ytterligere 19 år, og døde 91 år gammel.
Ashley Kelly
Ashley Kelly (født 25. mars 1991) er en friidrettsutøver fra De britiske Jomfruøyer som konkurrerer i sprintløp.
Hun representerte De britiske Jomfruøyer i Sommer-OL 2016 i Rio de Janeiro, der hun ble utslått i forsøksheatet på 200 meter.
Vitalij Ivanov (kombinertløper)
Vitalij Ivanov (russisk Виталий Иванов, født 22. oktober 1998) er en russisk langrennsløper, som har gull i kombinert stafett for mixlag ved Vinter-OL for ungdom 2016 på Lillehammer som fremste internasjonale meritt.
Idrettskarriere
Ivanov deltok ved European Youth Olympic Festival i januar 2015, og fikk 7.-plass i lagkonkurransen i kombinert som beste resultat. På normalbakke / 5 km kom han på 30.-plass, og på normalbakke / 10 km fullførte han ikke.
Han deltok ved Vinter-OL for ungdom 2016, der han fikk én medalje. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der han gikk sammen med Sofia Tikhonova, Igor Fedotov, Maksim Sergeev og Maja Jakunina. Individuelt kom han på 12.-plass på normalbakke / 5 km.
Lili Schluter
Lili Schluter er en meksikansk tidligere friidrettsutøver, som konkurrerte i høydehopp, diskoskast og kulestøt. Hun var aktiv på 1950- og 60-tallet, og har flere medaljer fra Sentralamerikanske og karibiske leker og Panamerikanske leker.
Idrettskarriere
Schluter deltok i Sentralamerikanske og karibiske leker 1950 i Guatemala, der hun fikk bronse i høydehopp, bak Vinton Beckett og Carmen Phipps. Hun deltok igjen under Sentralamerikanske og karibiske leker 1954, og sølv i diskos. Hun vant diskos under Sentralamerikanske og karibiske leker 1959.
Hun deltok i friidrett under Panamerikanske leker 1955, og kom der på fjerdeplass i diskos. Under Panamerikanske leker 1959 deltok hun i kulestøt og diskos, og hun kom på sjuendeplass i begge øvelsene. Hun deltok i CAC-mesterskapet i friidrett 1967, og fikk der bronse i diskos, bak Caridad Aguero og Hilda Ramírez, begge fra Cuba.
Referanser
<References />
Urmuz
Urmuz (født Demetru Demetrescu- Buzău, 17. mars 1883 i Curtea de Argeș i Romania, død 23. november 1923 i București) var en rumensk avantgardeforfatter.
Som barn drømte han om å bli komponist, leste science-fiction og reisefortellinger.
På universitetet studerte han jus, og etter at han ble ferdig med studiene, arbeidet han som fredsdommer i prefekturene Argeș, Tulcea og Târgoviște.
Etter at han deltok Romanias krig i Bulgaria (1913) ble han utnevnt til rettsskriver ved Romanias Høyesterett.
Han begynte å skrive for å more søsknene sine og for å gjøre narr av de falske automatismene i tidens prosa, og ble oppdaget av Tudor Arghezi, som valgte ut hans pseudonym og i 1922 publiserte fortellingen hans Pâlnia și Stamate («Trakten og Stamate») i tidsskriftet Cugetul românesc. Han kalte den ironisk «en roman i fire deler».
I 1923 begikk han selvmord, «uten noen spesiell grunn», som litteraturkritikeren George Călinescu skrev.
Han vant post mortem anerkjennelse i Romania, og hadde en innflytelse på mange etterfølgende rumenske forfattere, så som Eugen Ionescu. Geo Bogza utga et tidsskrift oppkalt etter ham.
Urmuz var dadaismen nær og en forgjenger for surrealismen, og ble av dikteren Stephan Roll kalt «en rumensk Jarry».
Liste over flaggbærere for Jemen under OL
Liste over flaggbærere for Jemen under OL inneholder samtlige idrettsutøvere som har båret Jemens flagg under åpningsseremoniene til sommer- og/eller vinter-OL.
Phil Miller
Phil Miller (født 22. februar 1949 i Barnet i Wight, død 18. oktober 2017) var en britisk musiker kjent som gitarist innen progressiv rock og undersjangrene canterbury og jazz-fusion. Han er videre kjent for sin deltakelse i bandene Matching Mole, Hatfield and the North og National Health.
Biografi
Han startet også bandprosjektet Short Wave med Hugh Hopper, Pip Pyle og Didier Malherbe i 1993. Det resulterte i en konsertutgivelse før bandet ble oppløst. I senere tid spilte Miller inn med In Cahoots, samt deltok i en rekke mindre bandprosjekter med tidligere bandmusikere han spilte med. I 2005 og 2006 turnerte Miller sammen med Hatfield and the North på enkeltkonserter.
Wow (Kylie Minogue-sang)
«Wow» er en dansepop-sang av den australske sangeren Kylie Minogue for hennes tiende studioalbum X (2007). Sangen ble skrevet av Minogue, Greg Kurstin og Karen Poole, og ble produsert av Kurstin. Sangen ble utgitt som albumets andre singel i Australia og i Storbritannia i februar 2008 til blandede kritikker. Den ble utgitt som den tredje singelen fra albumet i Europa i juni 2008.
Informasjon
«Wow» ble først utgitt den 16. februar 2008 i Australia og New Zealand, og deretter i Storbritannia to dager etter. «Wow» var opprinnelig ment å være den første singelen i USA, men ble trukket tilbake. Senere ble «All I See» den eneste singelen fra albumet som ble utgitt i USA. Minogue benyttet flere sanger fra albuminnspillingen som bonuslåter. «Cherry Bomb» var B-siden på den første britiske singelen, og er en ren electropop-sang. Spor nummer to på den andre singelen i Storbritannia og den australske singelen var «Do It Again», som er en electropop og dansepop-sang med elementer av house, mens den tredje låten var «Carried Away».
«Wow» debuterte på 32.-plass på UK Singles Chart og klatret til nummer fem to uker senere. Sangen nådde nummer elleve i Australia og ble på hitlistene i seks uker. I USA nådde singelen nummer nitten på Billboard-danselistene. I Romania nådde sangen nummer 63 i februar 2008 og nummer 42 i juni.
Komposisjon
«Wow» er en electropop og dansepop-sang med sterke elementer av synthpop.
Musikkvideo
Videoen viser Minogue i dans i en futuristisk nattklubb omgitt av dansere i fremmede antrekk. Det begynner med Minogues silhuettdans mot en opplyst bakgrunn. Hun vises i en hvit treningsdrakt omringet av en gruppe dansere. Scener av Minogue og hennes dansere som danser foran en opplyst bakgrunn er temaet gjennom hele videoen.
Tulku
En tulku (eller tülku, trulku) er en tibetansk buddhistisk Lama som har oppnådd evnen til bevisst å bestemme seg for å bli gjenfødt, ofte flere ganger, for å kunne oppfylle sitt bodhisattvaløfte. Det mest berømte eksempel er Dalai Lama-arverekken, som anses å være en linje på så langt (2020) tretten Dalai Lama'er, fra og med Gendun Drup (1391 – 1474).
Det anses innen vajrayanatradisjonen at den eldste tulkuarverekken er Karmapaenes linje (det åndelige overhode av Karma Kagyu-linjen), som begynte med Düsum Khyenpa (1110-1193).
I tillegg til hos tibetanerne og beslektede folk, er tibetansk buddhisme den tradisjonelle religion blant mongolene og noen av deres beslektede folkebrødre. Det mongolske ord for en tulku er qubilγan, skjønt slik personer også kan tiltales med ærestittelen qutuγtu (tibetansk: 'phags-pa / sanskrit: ārya), eller hutagt i khalkhadialekten.
Et nyere kinesisk ord for tulku er huófó (活佛), som ordrett betyr «levende buddha».
Sverre Lindegård
Sverre Henry Lindegård (født 29. juli 1890 i Oslo, død 13. januar 1945) var en norsk motstandsmann, medlem i Norges Kommunistiske Partis sentrale ledelse.
Lindegård var opprinnelig bygningsarbeider, og arbeidet for Norsk Bygningsarbeiderforbund. I årene 1933–1934 studerte han ved den såkalte Lenin-skolen i Moskva.
Under krigen ble han første gang arrestert 21. januar 1941, etter et foredrag i Skien. Han slapp ut 29. november samme året.
I februar 1943 flyktet Lindegård til Sverige. Der var han blant NKP-tillitsmennene som henvendte seg til LO-ledelsen i eksil og presset på for å få en «enhetsavtale», det vil si et mer forpliktende samarbeid mellom NKP- og AP-kreftene.
Han ble arrestert for annen gang 13. januar 1945. Under transporten fikk bilen han ble fraktet i motorstopp, og Lindegård gjorde et forsøk på å flykte. Han ble skutt under fluktforsøket.
Lindegård er gravlagt på Nordre gravlund i Oslo.
Marit Kirkevold
Marit Kirkevold (født 1958) er en norsk sykepleier og professor. Hun er leder for Institutt for sykepleie og helsefremmende arbeid ved OsloMet - storbyuniversitetet. Før dette var hun i mange år leder for avdeling for sykepleievitenskap ved Universitetet i Oslo.
I Norge var hun den første sykepleier med doktorgrad i sykepleievitenskap og hun har vært helt sentral i arbeidet med å utvikle sykepleie til en selvstendig akademisk disiplin. Hun har derfor vært pådriver for etableringen av sykepleieforskning i Norge.
Pupper
Pupper kan vise til
FNs menneskerettighetsdag
FNs menneskerettighetsdag er en FN-dag som har blitt avholdt årlig den 10. desember siden 1950. På denne dagen i 1948 ble De forente nasjoners verdenserklæring om menneskerettighetene vedtatt. FN bruker denne dagen til å sette fokus på menneskenes ulike rettigheter, og brudd på disse rettighetene.
Erklæringen ble undertegnet av 48 land, men det var 8 land som avsto fra å underskrive. Seks av disse, med Sovjetunionen i spissen, var imot rettighetene som forhindret land i å krenke sivile og politiske rettigheter. Saudi-Arabia avsto fra å stemme i hovedsak fordi de ikke ville godta artikkel 16 i erklæringen om like ekteskapsrettigheter og artikkel 18 om retten til religionsfrihet. Apartheid-regimet i Sør-Afrika avsto fra å underskrive på grunn av at deres politikk og ideologi gikk på tvers av erklæringen.
Den norske avdelingen i Amnesty International ble stiftet på FNs menneskerettighetsdag den 10. desember 1964.
Abu Bakr Muhammad ibn Ali al-Madhara’i
Abu Bakr Muhammad ibn Ali al-Madhara'i (født 871, død 16. januar 957 i Fustat i Egypt) var den siste betydningsfulle representant for det byråkratiske al-Madhara'i-dynastiet av fiskalembedsmenn. Han var finansdirektør for Egypt og Syria under Tulunidedynastiet og Abbasidekalifatet, og ble vesir for tulunideherskeren Harun ibn Khumarawayh, og innehadde senere høye embeder under ikhshididene.
Liv og virke
Han var sønn av Ali ibn Ahmad al-Madhara'i og sønnesønn av familiens grunnlegger, Abu Bakr Ahmad. Ahmad hadde vært finanssjef i det tulunidiske Egypt i 879, og folk fra hans slekt fikk likeså høye verv i fiskalbyråkatiet. Som hans nisba viser, stammet familien fra landsbyen Madharaya nær Wasit i nedre Irak.
Muhammad kom til Egypt i 885, der faren var blitt vesir for tulunideherskeren Khumarawayh (regjerte 884–896). Ali utnevnte ham til assisterende finansdirektør. Hans far ble myrdet sammen med Khumarawayhs kortlivde etterfølger, Jaysh, i 896, og Muhammad ble veser til den nye tulunideherskeren, Harun (regjerte 896–904).
Etter tulunidenes fall og abbasidenes gjenopprettelse av direktestyre over Egypt og Syriai 904–5, ble Muhammad og mange av hans folk deportert til abbasidehovedstaden Bagdad, der hans onkel Abu Ali al-Husayn, takket være sine kontakter, klarte å overleve regimeskiftet og bli finansguvernør for Egypt. Familien ble nå innblandet i fraksjonsstrider mellom de ledende finansgrupperinger i Baghdad, og tok parti med opposisjonen mot Banu'l-Furat-klanen. Familiens kår fluktuerte med begivenhetene. I 913 ble al-Husayn igjen flyttet til Syria, mens Muhammad forlot Bagdad for å ta seg av Egypts finanser. Men begge ble avsatt i 917, da klanen Banu'l-Furat gjenvant vesiratet i Bagdad.
Muhammad trakk seg så tilbake til privatlivet i den egyptiske hovedstad Fustat. Familien hadde allerede lagt seg opp en enorm formue ved hjelp av sine embeder i økonomistyret i Egypt, og Muhammad klarte å forøke den ytterligere. Samtidig la han til kjenne sin trosfromhet ved å deltapå den årlige hajj til Mekkahvert år mellom 913 og 934, og gi storslagne gaver til byene Mekka og Medina og deres borgere.
Hsn ble gjenutnevnt til ansvaret for de egyptiske finanser i 930, under guvernøren Takin al-Khazari, som var hans venn. Mem han mistet det igjen etter at Takin døde i 933. I fraksjonsstriden som raske i Egypt etter Takins død spilte Muhammad en viktig rolle, i opposisjon mot Takins sønn Muhammad.
Deajah Stevens
Deajah Stevens (født 19. mai 1995) er en amerikansk friidrettsutøver som konkurrerer i sprintløp.
Hun representerte USA under Sommer-OL 2016 i Rio de Janeiro, der hun ble nummer 7 på 200 meter.
Oscar Töringe
Oscar Töringe (født 1983) er en svensk skuespiller.
Töringe er sønn av forfatteren Sanna Töringe og skuespilleren Anders Granström. Han vokste opp i Lund og utdannet seg til skuespiller ved Fridhems folkhögskola og Teaterhögskolan i Stockholm 2009–2012.
I 2021 spilte han en av hovedrollene i SVTs dramaserie Den tynne blå linjen. Samme år spilte han rollen Carl Bernadotte i den norske serien Atlantic Crossing.
I 2022 var han aktuell i de tre filmene Tack for Senast, en romantisk komedie regissert av Moa Gammel; UFO Sweden, regissert av Victor Danell og Comedy Queen, regissert av Sanna Lenken. For sin rolle som Abbe i Comedy Queen har Töringe blitt nominert til en Guldbagge i kategorien «beste mannlige hovedrolle».
Abu Bakr Muhammad ibn Ali al-Madhara’i
Liv og virke
Han var løslatt i 947 an den nye makthaver, Kafur, og trakk seg nok en gang tilbake fra det offentlige liv.
Hans død i Fustat den 16. januar 957 utslukket slektslinjen al-Madhara'i.
Brevgiro
Brevgiro er en papirbasert måte å betale giroer med, hvor man sender giroene med posten. Brevgiro er en tjeneste som tilbys av Nets, og som videreformidles av de fleste norske banker.
I dag utføres nok de fleste regningsbetalingene som elektroniske gireringer, gjerne i form av AvtaleGiro eller e-Faktura, som betjenes via bankenes digitale betalingsløsninger, men det finnes mennesker som av preferanse- eller andre grunner ikke kan (eller vil) anvende de elektroniske løsningene. Disse får da med denne løsningen likevel utført sine betalinger på en praktisk, om enn litt mer tungvint måte enn den de fleste nok bruker.
I 2012 opplevde man en økning i avtaler om brevgiro, noe man mener kan skyldes at flere banker avviklet et antall filialer eller adgangen til manuell regningsbetaling via skranke.
Antallet fysiske bankkontorer per 100,000 innbyggere er p.t 5.51 kontorer.
Hvordan fungerer Brevgiro?
Typisk vil man etter inngåelse av en brevgiro-avtale få tilsendt egne forhåndstrykte konvolutter, samt følgesedler som man må fylle ut, signere og legge ved de utfylte og signerte giroene. Ofte vil sånne følgesedler være serielt nummererte; i så fall må man følge nummereringen, da den gjerne brukes som en kontrollmulighet for å forhindre mulig svindel eller tyveri. Man vil i sammenheng med avtaleinngåelsen også måtte skrive den aktuelle signaturen på et spesielt skjema (eller en dertil egnet dataskjerm), slik at systemet kan foreta signaturkontroll som en del av prosedyren ved ekspedering av giroene, for å gjøre det vanskeligere for ev. kriminelle.
Elisabeth Aspaker
Elisabeth Vik Aspaker (født 16. oktober 1962 i Harstad) er en norsk politiker (H) som siden 2019 har vært statsforvalter i Troms og Finnmark.
Fra 2017 til 2019 var hun fylkesmann i Troms. Hun har tidligere hatt en rekke politiske verv, blant annet som statsråd.
Liv og virke
Aspaker har studiekompetanse fra Heggen videregående skole fra 1981, utdanning som allmennlærer fra Tromsø lærerhøgskole fra 1984 og etterutdanning i mediefag og matematikk fra året etter. Hun studerte ledelse og organisasjon ved Høgskolen i Harstad 2001–2004. Hun var deltidsansatt ungdomssekretær i Troms Høyre 1983–1985, lærer ved Skånland sentralskole på Evenskjer 1985–1986, bistandspolitisk sekretær i Høyres Studieforbund 1987–1989 og lærer ved Seljestad ungdomsskole 1990–2001. I perioden 1995–1999 hadde hun permisjon fra lærerstillingen for å være fylkesvaraordfører i Troms.
Aspaker var personlig sekretær for statsråd Else Bugge Fougner i Justis- og politidepartementet 1989–1990, politisk rådgiver for statsråd Kristin Clemet i Utdannings- og forskningsdepartementet 2001–2004 samt statssekretær i Helse- og omsorgsdepartementet 2004–2005. På Stortinget har hun vært medlem av Stortingets justiskomité 2005–2009 og medlem av Stortingets kirke-, utdannings- og forskningskomité 2009–2013.
Hun var 2. visepresident i Norges idrettsforbund og olympiske og paralympiske komité 1996–1999. Aspaker startet sin politiske løpebane som leder i Harstad Unge Høyre 1980–1981, leder i Troms Unge Høyre 1983–1984 og nestleder i Unge Høyre 1986–1990. I 1990-årene ledet hun flere sentrale utvalg i partiet, foruten å være partiets 2. nestleder 1994–1998.
Aspaker var innvalgt på Stortinget fra Troms fra 2005 til 2017. Hun var vararepresentant i periodene 1989–1993 og 1997–2001. Hun har sittet i sentralstyret til Europabevegelsen i Norge. I juni 2014 ble Aspaker utnevnt til fylkesmann i Troms, en stilling hun tiltrådte i 2017, etter utløpet av stortingsperioden.
Aspaker ble utnevnt til fiskeriminister i Erna Solbergs regjering 16. oktober 2013. Hun var også nordisk samarbeidsminister.
Hans Frode Asmyhr
Hans Frode Kielland Asmyhr (født 26. februar 1970) er en norsk lobbyist og tidligere politiker (FrP) fra Sørum.
Asmyhr har juridisk embedseksamen fra Universitetet i Oslo fra 1998. Han har også gått Forsvarets høgskole. Han arbeidet som politisk rådgiver og sekretariatsleder for FrPs stortingsgruppe 1998–2005.
Han er medlem av Sørum kommunestyre 1995–2005, medlem av Akershus fylkesting 1995–2005 og leder i FrPs fylkestingsgruppe og medlem av fylkesutvalget 2003–2015. Han var formann i Akershus FrP 2001–2006.
Han var stortingsrepresentant for Akershus 2005–2013, og satt i Stortingets næringskomité 2005–2009 og Stortingets justiskomité 2009–2013. Han har vært medlem av sentralstyret i Europabevegelsen i Norge.
Etter tiden på Stortinget har Asmyhr vært direktør i samfunnsavdelingen i Burson-Marsteller, deretter partner i Panor Public Affairs. I 2017 tiltrådte han som Norges sjømatråds fiskeriutsending i Storbritannia.
Han har også drevet slektsgården Nordre Mo på Frogner i Sørum.
Asmyhr har sittet i riksrettsutvalget 2013–2019 og i styret for Lovdata.
Cheng Sui
Cheng Sui (kinesisk: 程邃, pinyin: Chéng su, Wade-Giles: Ch'eng Sui; født 1605 i She fylke i provinsen Anhui i Kina, døde 1691) var en kinesisk landskapsmaler, poet, seglgravør og kalligraf under Ming- og Qing-dynastiene. Han hadde stilnavnet «Muqian» og kallenavnet «Gou daoren». Cheng Suis landskap ble malt med tørre og mørke penselstrøk.
Venice Challenge Save Cup
Venice Challenge Save Cup er en profesjonell tennisturnering for menn som blir spilt på grus. Den er en del av Challenger-touren, og ble opprettet i 2014.
Den blir spilt hvert år i Mestre i Italia.
Paul Arnesen
Paul Arnesen (islandsk Páll Árnason, født 1776 i Breiðabólsstaður på Island, død 1851) var en islandsk filolog og lærer i norske og danske skoler.
Liv
16 år gammel kom Arnesen til Danmark og ble elev ved skolen i Helsingør. I 1799 tok han examen artium, og i 1800 filologisk og filosofisk eksamen ved Københavns Universitet. I 1803 ble han ansatt som adjunkt ved Christiania katedralskole, hvor han i 1806 ble overlærer.
I 1812 forlot han Norge og slo seg ned i Danmark. Han var overlærer i Slagelse fra 1813, og i 1815 ble han rektor i Fredericia. Da skolen ble nedlagt i 1817 flyttet han til København, hvor han var lærer ved Borgerdydskolen.
Virke
Arnesen utga en gresk-dansk (1830) og en latinsk-dansk (1845–1848) ordbok.
I Norge var han medlem av Selskabet for Norges Vels historisk-filosofiske klasse, som utga Historisk-philosophiske Samlinger. I 1812 var han involvert i Selskabets plan om en ny oversettelse av Snorres kongesagaer til dansk. Han skulle oversette prosateksten i sagaene, mens Grundtvig skulle oversette kvadene. Men da Arnesen trakk seg og flyttet til Danmark, ble hele oversettelsen overlatt til Grundtvig.
I 1812 utga han skriftet «Bidrag til at Bedømme Christiania som tilkommende Sæde for Norges Universitet».
Splitkeinfabrikken
Splitkeinfabrikken var en norsk produsent av ski. Fabrikken ble etablert av «skismøringskongen» Peter Østbye, som egentlig het Peter Schou Østbye og var fra Brugata 3c i Oslo, der også den første fabrikken ble anlagt.
Østbyes splitkeinski (av eng. split cane) kom på markedet i 1934. Han fikk kjøpt patentet fra Bjørn Ullevoldsæter Skifabrikk, som i 1933 hadde søkt og fikk patent på splitkeinski. Skisålen bestod av sammenlimte tre-lameller som gjorde skia smidig, lett og sterk, og forhindret at den vred seg. Splitkeinfabrikken fikk Grand Prix på verdensutstillingen i Brüssel i 1935.
Fabrikken selges
Østbye var nazist og medlem av Nasjonal Samling (NS) fra starten av, sammen med kona Halldis Neegaard Østbye. Etter krigen måtte han sone to år i fengsel for sin virksomhet under krigen (kona fikk sju års fengsel). Som følge av dette måtte han også betale en klekkelig erstatning. Patentene til Østbye gikk imidlertid tapt under soningen, fordi ingen betale der årlige gebyrene. Han hadde derfor ingen royaltyinntekter lenger, og var pengelens da soningen var over og kravene om erstatning ble initiert. I 1947 ble derfor fabrikken solgt (av myndighetene) for å dekke erstatningskravet. Kjøper var Laila Schou Nilsen, Ekebergs ærespris-vinner og kanskje Norges mest meritterte idrettskvinne gjennom alle tider. Til tross for samme mellomnavn var disse to trolig ikke i slekt.
Fabrikken fusjonerer
Schou Nilsen flyttet fabrikken til Hønefoss i 1950, der den fusjonerte med annen kjent skiprodusent - Alme & Brodahl, som hadde produsert splitkeinski (på lisens) siden 1937. Alme & Brodahl ble etablert av Ivar Alme og Sverre Brodahl midt på 1930-tallet, og besto både av en skifabrikk og en butikk. Butikken inngikk ikke i fusjonen, men ble drevet videre av Brodahl. Trolig har han og Alme gjort opp seg imellom før fusjonen, slik at Brodahl ble ved butikken.
Den nye fabrikken fikk to avdelinger; en som tok imot materialene, limte og gjorde skiene ferdig for sluttbehandling, og en som finpusset, rettet og lakkerte skiene.
På 1950- og 1960-tallet var splitkeinski dominerende i norsk skisport. Etter hvert som de kom i gang på Hønefoss produserte fabrikken også hagemøbler, campingutstyr og seilbåter, blant annet Killing.
I 1967 ble partene Alme og Schou Nilsen enige om oppløsning av fellesskapet. Schou Nilsen skulle overta Oslobedriften og Alme bygningsmassen, mens fabrikken skulle selges. Salget førte imidlertid etter hvert til en rettslig feide mellom de to, der Schou Nilsen saksøkte Alme. Feiden gikk igjennom to rettsinstanser og endte med dom i Høyesterett den 2. desember 1972 (Rt-1972-1255). Alme vant saken.
Fra 1970-tallet ble produksjonen omstilt til glassfiberski, men mange andre fabrikanter hadde stort forsprang på Splitkeinfabrikken. Store europeiske konkurrenter dominerte etter hvert markedet, og i 1987 måtte produksjonen innstilles.
Lokalene sto til i november 2011, men da startet rivingen. I mellomtiden huset lokalene mange ulike virksomheter, men nå måtte imidlertid den gamle bygningsmassen vike plass for et planlagt nytt handlesenter.
Meritter
Skimerket har hatt mange store meritter. Langrennsløperen Hallgeir Brenden vant gull på 18 km i OL i Oslo i 1952 og på 15 km i OL i Cortina d'Ampezzo i 1956. Den legendariske skihopperen Bjørn Wirkola vant to gullmedaljer i VM i Holmenkollen i 1966. Samme året satte han ny verdensrekord i Vikersundbakken, med et hopp på 146 m. Begge utøverne bruke Splitkeinski, men skiene Hallgeir Brenden gikk på var egentlig utviklet hos Alme & Brodahl. Den kjente skihopperen Lars Grini satte verdensrekord i Heini Klopfer-bakken i Oberstdorf på dette skimerket i 1967, med et hopp på 150 meter. Skiene oppbevares i dag ved Randsfjordmuseene, avd. Hadeland Folkemuseum.
Splitkon
I 1960 etablerte Laila Schou Nilsen Splitkon Limtre som en avdeling under skifabrikken i Hønefoss. I 1969 ble Splitkon flyttet til Kløftefoss ved Krøderen. Fabrikken produserte limtre, og spesielt Splitkon-trappen ble godt kjent. Splitkon Limtre AS fusjonerte med Moelven Limtre AS og Agder Limtre AS i 1999, under navnet Mocon AS, men produksjonen på Krøderen fortsatte fram til 2003, nå som en del av Moelven Industrier.
Norske Skiprodukter
Bonna-Ski (etablert i Lommedalen som Lommedal Skifabrikk av Narve Bonna og Håkon Willoch i 1939) og Splitkeinfabrikken ble i 1970 kjøpt opp av investeringsselskapet Securus og slått sammen til det nye selskapet AS Norske Skiprodukter.
Condé Nast
Condé Nast er et amerikansk forlag som gir ut et stort antall magasiner over hele verden. Forlaget ble grunnlagt i 1907 i New York av Condé Montrose Nast, en amerikansk gründer. Nast overtok i 1909 rettighetene til et mindre lokalt utgitt tidsskrift som het Vogue da grunnleggeren døde, og lyktes med å øke opplaget betydelig. Idag er Vogue et av verdens mest ansette motemagasiner.
Forlaget Condé Nast anses å ha revolusjonert forlagsverdenen med sin måte å utvikle et stort antall spesialinnrettede magasiner. Blant de tidsskrifter som idag gis ut inngår mannebladet GQ, IT-magasinet Wired, samfunnsmagasinene Vanity Fair og The New Yorker, reisemagasinet Condé Nast Traveler samt spesialpublikasjoner om golf, næringsliv, bryllup, innredning, matlagning og mye annet.
Quzhou
Quzhou kan være:
Cocabamba (distrikt)
Cocabamba er et distrikt i provinsen Luya i regionen Amazonas i Peru. Distriktet grenser til distriktet Yambrasbamba i nord, til distriktet Pisuquia i øst, til provinsen Chachapoyas i sør og til distriktene María, Santo Tomás og San Francisco del Yeso og til regionen Cajamarca i vest. Distriktets nasjonale statistikkode er 010503 og hovedstaden er Cocabamba.
Distriktet ble opprettet den 5. februar 1861.
Larry Murphy
Lawrence Thomas Murphy (født 8. mars 1961 i Scarborough, Ontario) er en tidligere canadisk ishockeyspiller som spilte aktivt mellom 1980 og 2001. Han spilte for klubbene Los Angeles Kings, Washington Capitals, Minnesota North Stars, Pittsburgh Penguins, Toronto Maple Leafs og Detroit Red Wings. Han spilte totalt 1 615 kamper og fikk totalt 1 286 poeng. Han vant fire Stanley-Cup seiere to med Pittsburgh i 1991 og 1992 og med Detroit i 1997 og 1998. Internasjonalt tok han sølv med Canada i 1985 under VM. Han var også med i tre all-star kamper og ble med i Hockey Hall of Fame i 2004.
Åse Michaelsen
Åse Michaelsen, tidligere Åse Schmidt, (født 4. juni 1960 i Mandal i Vest-Agder) er en norsk politiker (FrP). Hun jobbet i mange år som servicemanager i SAS i Tyskland og Norge, og har vært fulltidspolitiker siden hun ble innvalgt på Stortinget i 2005. Hun var eldre- og folkehelseminister i Erna Solbergs regjering fra 17. januar 2018 til 3. mai 2019.
Bakgrunn, utdannelse og yrke
Hun er datter av kjøpmann Rolf Michaelsen og butikkmedarbeider Ågot Ingvaldsen. Hun tok grunnfag i engelsk ved Kristiansand lærerhøgskole 1980–1981. Etter det jobbet hun ved et arkitektkontor i Datteln i Tyskland 1981–1982, som treningsinstruktør i Herne i Tyskland 1982–1984 og som fraktkoordinator ved SAS' kontor i Düsseldorf i Tyskland 1984–1990. Hun flyttet tilbake til Norge i 1990 og hadde en tilsvarende stilling i SAS i Kristiansand 1990–2000 og deretter på Oslo lufthavn, Gardermoen fra 2000. Hun hadde også verv som tillitsvalgt i SAS. I perioden 2005–2007 drev hun en bensinstasjon.
Politiske verv
Hun ble innvalgt på Stortinget fra Vest-Agder i 2005, og satt tre perioder frem til 2017. 17. januar 2018 ble hun eldre- og folkehelseminister i Erna Solbergs regjering.
Valget i 2005 var et meget jevnt løp mellom henne og Arbeiderpartiets Kari Henriksen, hvor Michaelsen endte med 19 flere stemmer enn Henriksen. Ved stortingsvalget 2009 stod Michaelsen på førsteplass på Fremskrittspartiets liste og hadde ingen problemer med å bli gjenvalgt.
Wuyi
Wuyi kan være:
Aspria Tennis Cup
Aspria Tennis Cup er en profesjonell tennisturnering for menn som blir spilt på grus. Den er en del av Challenger-touren, og ble opprettet i 2006.
Lisa Mayer
Lisa Mayer (født 2. mai 1996) er en tysk friidrettsutøver som konkurrerer i sprintløp.
Hun representerte Tyskland under Sommer-OL 2016 i Rio de Janeiro, der hun ble utslått i semifinalen på 200 meter.
Wildenburger Land
Wildenburger Land eller Wildenburgisches Land er benevnelsen på et historisk landskap vest for Siegen i den nordlige delen av Rheinland-Pfalz. Den omfatter skog- og fjellandskapene i Siegerland og Mittelsieg-Bergland. Begrepet går tilbake til det tidligere frie Riksherskapet Wildenburg, som hadde deres sete i Wildenburg. Huset Arenberg, som nedstammet fra huset Wildenburg, døde ut i 1418.
Bødalen stavkirke
Bødalen stavkirke var en stavkirke i Bødalen i Vestre Gausdal. Den skal ha vært oppført på 1100-tallet, uten at nøyaktig år er kjent. Kirken skal ha stått ved gården Bø øvre (eller Øvre Bø). Fra tidlig av ble sogn og kirke kalt Jadradale («Bjár kirkja i Jǫðrudalr» eller Jødrudals kirke), et navn som skal ha blitt brukt så sent som i 1575. Bødalsnavnet dukker opp første gang i 1449 som navn på kirkestedet og ser ut til å ha fortrengt det gamle sognenavnet etter hvert.
Stavkirken ble i 1665 avløst av en laftet kirke. Vestre Gausdal kirke (også kjent som Nykirken) ble oppført ved Forset og innviet i 1784, og den laftede Bødalskirken fra 1665 ble trolig nedlagt i årene omkring dette. Det later imidlertid til at den ikke ble revet umiddelbart. Ifølge lokale tradisjoner skal den har vært i bruk blant annet som forsamlingslokale en hundre års tid etterpå. Det er ingen synlige spor etter kirken i dag og det nøyaktige kirkestedet i middelalderen er ikke kjent.
Gjenstander fra stavkirken
Det er bevart to planker fra en portal som antas å stamme fra denne stavkirken. De skal være å finne i Nordiska museet i Stockholm.
På midten av 1300-tallet skal presten i kirken ha byttet ut det gamle romanske krusifikset (fra før 1200-tallet) med et gotisk. Det gotiske krusifikset skal være skåret på Hamar. Det er 134 cm høyt og ble kjøpt av Nordiska museet i 1881 og overført til Oldsamsamlingen i 1971.
Yanling
Yanling kan være:
Mohmandistriktet
Mohmand (pashto: د مومندو قبايلي سيمه; urdu: مہمند ایجنسی) er et distrikt i Khyber Pakhtunkhwa, Pakistan. Fra 1951 var det et av Pakistans føderalt administrerte stammeområder (FATA). Gjennom innlemmingen av FATA i Khyber Pakhtunkhwa den 31. mai 2018, ble det et distrikt. Mohmand grenser mot Bajaurdistriktet i nord, Khyberdistriktet i sør, distriktene Malakand og Charsadda i øst og distriktet Peshawer i sørøst.
FC Trollhättan
FC Trollhättan er en svensk fotballklubb som er basert i Trollhättan i Västergötland. Klubben ble grunnlagt i 2001 gjennom en sammenslåing av klubbene Trollhättans IF og Trollhättans FK. FC Trollhättan spiller hjemme på Edsborgs idrottsplats.
Bobsleigh under Vinter-OL for ungdom 2016
Bobsleigh under Vinter-OL for ungdom 2016 ble arrangert i Lillehammer Olympiske Bob- og Akebane.
Bruce Botnick
Bruce Botnick (født 1945) er en amerikansk lydtekniker og plateprodusent, mest kjent for sitt arbeide med The Doors og Love. Han samarbeidet tett med plateprodusenten Paul A. Rothchild, og var lydtekniker på de første The Doors-albumene. I november 1970 tok han over som bandets produsent etter at Rothchild nektet å produsere det han kalte «coctail-musikk». Han er kreditert som medprodusent sammen med The Doors på det siste albumet der Jim Morrison er vokalist, L.A. Woman samt det første albumet The Doors spilte inn uten Morrison, Other Voices. Han er også produsent på bandets album fra 1978, An American Prayer.
Botnick har dessuten samarbeidet med artister som blant andre Buffalo Springfield, Rolling Stones, Marvin Gaye og The Beach Boys. Han var i 1966 lydtekniker for Brian Wilson på albumet Pet Sounds, hvor han også er kreditert som fiolinist. Han er også kreditert som assisterende lydtekniker på Rolling Stones-albumet Let It Bleed. Botnick har fra slutten av 1970-tallet arbeidet mest med filmmusikk sammen med blant andre Jerry Goldsmith og John Williams.
Yuanyang
Yuanyang kan være:
Ylläs–Levi Ski Marathon 2018
Ylläs–Levi Ski Marathon 2017 var et 70 km langt skirenn, som gikk fra Ylläs til Levi i Lappland nord i Finland. Dette var andre gang rennet var en del av Ski Classics.
I tillegg til Ski Classics-rennet på 70 km ble det arrangert et langrenn på 55 km, dette ble vunnet av Andrej Krasnov (herreklassen) og Heidi Rognli Heimdal (kvinneklassen).
Stanley Cup-sluttspillet 2013
Stanley Cup-sluttspillet 2013 begynte 30. april 2013 etter at det avkortede grunnspillet i NHL ble avsluttet 27. april. Dette grunnspillet ble avkortet til 48 runder, etter en innledende arbeidskonflikt mellom partene med tilhørende lock out. Grunnspillet avgjorde hvilke lag som ble kvalifiserte og seedingen dem imellom. Siste og sjette kamp ble spilt 24. juni 2013.
Tittelforsvarer var Los Angeles Kings som vant finaleserien 4-2 etter å ha vunnet den avgjørende kampen mot New Jersey Devils 6-1 i en hjemmekamp i Staples Center 11. juni 2012.
Kvalifiserte lag
Etter gjennomført grunnspill var 16 lag kvalifisert til sluttspillet. Ingen division-vinnere skal ha lavere seeding enn nr 3 i sin conference, og dersom flere lag ender på samme poengsum, skal de rangeres som følger: 1. gjennomsnittlig poengsum pr kamp, 2. flest vunnet kamper ved full tid, 3. flest poeng mot de andre lagene de ligger likt med, 4. beste målforskjell.
Kvalifiserte lag er:
Sluttspill
I hver runde spilte det laget med høyest seeding i hver conference mot det lavest seedede, gjenværende laget. Det høyest seedede laget hadde hjemmebanefordel, mens i Stanley Cup-finalen var det laget med flest poeng fra grunnserien som hadde hjemmebanefordel.
Det spilles best av syv kamper, i følgende serie (for det høyst seedede laget): H-H-B-B-H-B-H, slik at det høyest seedede laget startet med to hjemmekamper.
Stanley Cup-finalene
Finalen spilles best av 7 kamper. Chicago Blackhawks hadde flest poeng i grunnserien og var det høyest rangerte lag, og hadde hjemmekamp i kamp 1, 2, 5, mens Boston Bruins hadde hjemmekamp i kamp 3, 4 og 6. Første kamp ble spilt 12. juni og sjette og siste kamp 24. juni.
Dette var den syvende gangen disse to lagene møtes hverandre i sluttspillet. Bruins hadde vunnet fem av de seks tidligere møtene. Sist gang lagene møttes var i 1978, da Boston slo ut Chicago i kvartfinalen. De spilte ikke mot hverandre grunnspillet. Dette var 18. gangen Bruins spilte finale, og den første siden de vant i 2011 over Vancouver Canucks i syv kamper. Dette var 12. gangen Chicago Blackhawks spilte finale og den første siden de vant over Philadelphia Flyers i seks kamper i 2010.
Dette var første gangen siden 1979 at to lag fra Original Six møtte hverandre i finalen. Chicago Blackhawks ble kvalifisert fra Western Conference, mens Boston Bruins fra Eastern Conference.
Alle klokkeslett er i Eastern Time (UTC-04:00)
Målvakter
De beste fem målvaktene, basert på gjennomsnittlig mål mot (GAA) og redningsprosent, sortert på GAA.
Yanjin
Yanjin  kan være:
Jasper Philipsen
Jasper Philipsen (født 2. mars 1998) er en belgisk profesjonell landeveissyklist som sykler for det belgiske profesjonelle kontinentallaget Alpecin-Fenix.
Zhao
Zhao kan være:
Internazionali Tennis Val Gardena Südtirol
Internazionali Tennis Val Gardena Südtirol er en profesjonell tennisturnering som blir spilt på hardcourt. Den er en del av Challenger-touren, og ble opprettet i 2000.
Den blir spilt hvert år i Ortisei i Italia.
Anping
Anping kan være:
FK Stal Kamjanske
FK Stal Kamjanske var en ukrainsk fotballklubb fra byen Kamjanske. Klubben spilte i den øverste divisjonen i Ukraina.
Historie
Klubben ble grunnlagt 1926, og spilte sine hjemmekamper på Metalurh Stadion som har en kapasitet på 2 900.
Yutian
Yutian kan være:
Qianxi
Qianxi kan være:
Canada under Vinter-OL 2006
Canada under Vinter-OL 2006. Ethundrenittiseks sportsutøvere fra Canada deltok i femten sporter under Vinter-OL 2006 i Torino i Italia. Canada ble femte beste nasjon sju gull-, ti sølv- og sju bronsemedaljer. Ishockeyspilleren Danielle Goyette var Canadas flaggbærer under åpningsseremonien.
Kim Ji-hoon
Kim Ji-hoon er navnet til flere personer:
De tretti tyranner (Norge)
De tretti tyranner var en diskusjonsklubb av stortingsrepresentanter omkring Peder Rinde og Søren Jaabæk, som kom sammen fra 1879 til 1882.
Historie
På Stortinget i 1879 hadde en liten krets av bonderepresentanter begynt å holde egne møter for å diskutere sakene som var oppe. I 1880 ble denne kretsen omdannet til en diskusjonsklubb med faste møter hver uke. Den viktigste saken som ble tatt opp i møtene, var promulgasjonssaken, det vil si om Stortinget skulle erklære grunnlovsvedtaket i statsrådssaken for gjeldende lov til tross for kong Oscar IIs veto. Etter diskusjon meldte «de 30 tyrannene» fra til Venstres ledere Johan Sverdrup og Johannes Steen at de enstemmig var blitt enige om å støtte promulgasjonen av grunnlovsvedtaket.
I 1879, da det var bare 20 medlemmer, fikk kretsen navnet «tyvebanden» av Peter Rasmus Krag. I 1880 kalte ham dem «de 30 tyranner», etter de tretti tyranner i det gamle Athen. En annen gruppering av Venstre ble kalt «royalistene» fordi de holdt møter på Hotel Royal. De 30 tyrannene holdt derimot lukkede møter og ønsket at foreningens arbeid skulle være hemmelig. Jens Arup Seip mener at gruppen oppnådde en betydelig politisk slagkraft, fordi ingen sak kunne bli vedtatt som ikke de 30 tyrannene var enige i. De 30 tyrannene og «royalistene» ble dermed forløpere for dannelsen av partiet Venstre i den neste stortingsperioden.
Søren Jaabæk var lederen i foreningen, mens Peder Rinde var forretningsfører. Møtene ble som regel holdt hos Ole Evensen Hjelmstad. Jens Arup Seip mener at Rinde var den egentlige organisatoren av gruppen, mens Jaabæk var «alderspresident».
Liste over flaggbærere for Kambodsja under OL
Liste over flaggbærere for Kambodsja under OL inneholder samtlige idrettsutøvere som har båret Kambodsjas flagg under åpningsseremoniene til sommer- og/eller vinter-OL.
Yu
Yu eller YU kan sikte til:
Bradysville (Ohio)
Bradysville er et kommunefritt område (unincorporated community) i Adams County, i delstaten Ohio i USA.
Historie
Bradysville ble opprinneligkalt Bradyville, og ble opprettet under det siste navnet i 1839 av Van S. Brady, og oppkalt etter ham. Et postkontor kalt Bradyville ble opprettet i 1846, og var i drift til 1904.
Fangcheng
Fangcheng kan være:
ATP Challenger 2001 Team Padova
ATP Challenger 2001 Team Padova er en profesjonell tennisturnering for menn som blir spilt på grus. Den er en del av Challenger-touren, og ble opprettet i 2014.
Den blir spilt hvert år i Padova i Italia.
Polen under Vinter-OL 1928
Polen under Vinter-OL 1928. Tjueseks sportsutøvere, alle menn, fra Polen deltok i fem sporter under Vinter-OL 1928 i St. Moritz. Polen vant ikke noen medaljer. OL-troppen besto av elleve ishockeyspillere, fem bobkjørere, fem langrennsløpere og fire skihoppere. Det var tre polske deltakere i kombinert.
Den svarte fredagen (1945)
Den svarte fredagen er en betegnelse som refererer til 9. februar 1945 da britiske fly angrep tyske skip som hadde gjemt seg i Førdefjorden og om den påfølgende luftkampen.
Bakgrunn
Hendelsen begynte med at et britisk rekognoseringsfly oppdaget at flere tyske krigsskip, blant annet en destroyer, lå for anker i fjorden. Det britiske rekognoseringsflyet rapporterte om skipene til basen i Storbritannia, og britene sendte opp 45 fly for å angripe den tyske flåten. Da tyskerne oppdaget at de britiske flyene var underveis, ba de om flystøtte fra flybasen sin på Herdla.
Luftslaget
Luftslaget over Sunnfjord ble ett av de største og hardeste som fant sted i norsk luftrom under hele den andre verdenskrig, og det kunne høres over store deler av Sunnfjord og Ytre Sogn. Hele 42 allierte fly var involvert i slaget mot 16 Focke-Wulf Fw 190 fly fra tyske Luftwaffe. 10 allierte og fem tyske fly gikk tapt, og 14 allierte og de to tyske flygerne Otto Leibfried og Rudi Linz mistet livet.
De tyske marinefartøyene led bare mindre skader, og ingen av dem ble senket.
Deltakende fly i slaget
Følgene allierte fly var involvert:
Litteratur
Kjell Ove Nordeide og Halvor Sperbund: Den svarte fredagen, Selja forlag – ISBN 8291722307
Nostalgi
Nostalgi benyttes i dag som uttrykk for en romantisk, ofte vemodig eller «bittersøt» lengsel tilbake til tidligere tider, gjerne i ens eget liv. Opprinnelig betegnet nostalgi en medisinsk diagnose, følelsen av sykelig hjemlengsel, myntet av den sveitsiske medisinstudenten Johannes Hofer i 1678. Det er en rekke kulturfenomener knyttet til nostalgiske følelser, alt fra gjenforeningsfester og veteranbilklubber til spesielle radioprogrammer og retromote.
Historie
Ordet nostalgi er dannet av det greske nostos (νόστος), det vil si «hjemkomst», og algos (ἄλγος), «smerte» eller «lengsel», og betyr egentlig «sykelig hjemlengsel». På latin og engelsk brukes begrepet nostalgia.
Ordet ble opprinnelig tatt i bruk av den sveitsiske legen Jean-Jacques Harder i 1678 og Johannes Hofer i 1688 for å beskrive «den smerten et sykt menneske føler fordi det ikke er i hjemlandet sitt eller frykter aldri mer å få se det igjen.» Det nye begrepet ble en medisinsk diagnose, i første rekke blant soldater, en yrkesgruppe som var hardt rammet av sykdom og død på grunn av underernæring, betennelser og smitte. Tilstanden skal opprinnelig særlig ha blitt observert blant unge menn fra trange daler i Sveits som ble sendt ut i krigen på de åpne slettene i Tyskland. Nostalgien ble ansett som dødelig hvis den ikke ble behandlet. En av måtene å helbrede soldatene på, var å sende dem hjem. Alvorlig grad av nostalgi ble kalt nostomani.
Etter hvert ble den opprinnelige betydningen av ordet endret, og nostalgi som medisinsk diagnose forsvant i første halvdel av 1800-tallet. Filosofen Immanuel Kant var den første som hevdet at nostalgien mer var lengsel etter et da enn etter et der. Det er med denne tidsoritenterte betydningen ordet vanligvis brukes i dag. «Nostalgi» blir således brukt om å lengte etter en spesiell tidsepoke eller å dyrke ting fra denne tida, som musikk, moter og annet.
Referanser
ཁྱིམ་དྲན་སེམས་ནད།
Hesteskorotvikler
Hesteskorotvikler, Dichrorampha petiverella er en sommerfugl i gruppen av viklere (Tortricidae).